"Mina a ndzi na nkarhi wo tlanga magava," ku papalata Mabasa xivutiso. "Ndzi ta ku vona nindzhenga." Ku ve ni ku phokotela nakambe. Presidente u sukile laha a a yime kona, a kongoma eka Jenerala Kramer. U fike a n'wi qhavula. Endzhaku ka sweswo, Jenerala Kramer u lose Presidente hi saludi leyikulu ku tlula hinkwato leti a nga tshama a ti ba. A vona leyi yi ri yona saludi yo hetelela leyi a a ta yi ba emahlweni ka wanuna un'wana. Hiloko Lamela a tlhelela exitulwini xakwe. U fike a ndondomela eka xona. Ku ku whii! Ivi a tlakuka nakambe, a sungula ku xewetana na lava a va tshame ekusuhi na yena. "U nga ndzi hembeli mina," ku hlekula Mabasa. "U vula sweswo hileswi u nga nghena ehofisini ya mina. Loko mi ri ehandle mi ndzi vitana hi mavito lawa ya nga fanelangiki hambi ku ri timbyana." 5. Xana swi yelana kwihi ni matsalwa lawa ha ha ku ma hlayaka?